**Procedură privind susținerea examenului de disertație,**

**pentru anul universitar 2020 - 2021**

*versiunea 5 - septembrie 2021*

Pe perioada examenului de licență, candidații **vor utiliza doar adresa de e-mail instituțional de tipul:** **@s.bio.unibuc.ro** **sau @bio.unibuc.ro**

Conform aprobării Consiliului profesoral al Facultății de Biologie din 9.04.2021 şi a Regulamentului de organizare și desfășurare a examenelor de finalizare a studiilor universitare de licență și master în Universitate din București -2021 avizată în Consiliul de Administrație din 09.12.2020 și aprobată în Senatul UB, examenul de disertație din sesiunile din iunie 2021, septembrie 2021 și februarie 2022 se vor desfășura conform următoarei proceduri.

* Informațiile privind desfășurarea Examenului de disertație vor fi postate în *Google classroom* – *Clasa de tutorat* a fiecărui program de master.
* La temele deschise special pentru Examenul de disertație vor avea acces studenții care sunt integraliști și au achitat toate datoriile către universitate.
* Înscrierea studenților la temele respective se realizează de către Comisia centrală de disertație de la Facultatea de Biologie.
* Studenții din anii anteriori care doresc să se participe la această sesiune de examinare trebuie să:
* ia legătura cu secretariatul facultății care validează participarea la examen și înregistrează candidatul în clasa on-line.
* să solicite deschiderea unui cont de e-mail instituțional (de tip @s.bio.unibuc.ro). Nu se aplică foștilor studenți care au o adresă de e-mail instituțional de tipul @s.bio.unibuc.ro sau @bio.unibuc.ro (doar în aplicația Google – adresă de tip Gmail)

**Structură examen**

Examenul de disertație constă într-o singură probă, **Prezentarea şi susținerea lucrării de disertație**.

**Etapa I - ÎNSCRIEREA LA EXAMENUL DE DISERTAȚIE – activitate on-line**

**Transmiterea/ depunerea documentelor în vederea înscrierii la examen**

1. **Perioada de înscriere la examenul de disertație**, pentru **toate programele de studiu**:

**04 - 06 septembrie 2021**

În ultima zi înscrierile on-line se fac **până la ora 1200**

1. **Documentele necesare** **înscrierii** la examenul de disertație:
2. În perioada 01 – 03 septembrie, candidatul(a) informează secretara programului la care dorește să se înscrie, despre intenția de a se înscrie la Examenul de licență, sesiunea septembrie 2021.
3. Secretara de program verifică școlaritatea candidatului, validează/ respinge înscriera la Examenul de licență, septembrie 2021 iar în baza documentelor analizate, transmite candidatului pe e-mail decizia.
4. Cu 1 zi înainte de începerea perioadei de înscriere la examenul de disertație, secretara programului de studiu deschide în Google classroom, o temă cu titlul „*Înscriere la examenul de disertație, sesiunea septembrie 2021*
5. În perioada de înscriere candidații completează Formularul de înscriere (Formular Google/ Google Form) și încarcă documentele scanate. Formularul poate fi accesat doar de pe adresa de e-mail instituțional de tipul @s.bio.unibuc.ro sau @bio.unibuc.ro.
6. Toate documentele care sunt enumerate mai jos, vor fi încărcate în Formularul de înscriere la examenul de disertație.
7. Carte de identitate – studenții români/ Pașaport – studenții străini, în format pdf;
8. Certificat de naștere, în format pdf;
9. Certificat de căsătorie (dacă este cazul), în format pdf;
10. Fișa de înscriere – se completează în format pdf (conform Ghid de completare documente pdf);
11. Cerere către Decan – se completează în format pdf (conform Ghid de completare documente pdf);
12. Fișă de lichidare pentru promoția 2021 – completată în prima parte doar cu datele personale, fără semnături de la departamentele administrative ale universității, în format pdf;

Fișă de lichidare pentru promoții anterioare – trebuie descărcată din clasa de tutorat, completată, semnată și obținute vizele de la Bibliotecă, Contabilitate si Serviciul Social.

1. Dovada completării Formularului electronic pentru colectarea datelor de contact ale absolvenților - documentul pdf care se generează după completarea formularului. având în vedere că formularul este încărcat și transmis alături de alte documente personale, pentru varianta online nu este nevoie de semnătura personală.

Formularul poate fi accesat folosind link-ul [absolventi.unibuc.ro](http://absolventi.unibuc.ro/).

1. Pentru gestionarea adecvată a documentelor primite de la studenți, acestea vor fi denumite după următorul format:
* <Nume\_Prenume\_carte\_identitate.pdf> //
* <Nume\_Prenume\_certificat\_nastere.pdf>
* <Nume\_Prenume\_certificat\_casatorie.pdf>
* <Nume\_Prenume\_Fisa\_inscriere.pdf>
* <Nume\_Prenume\_Cerere\_Decan.pdf>
* <Nume\_Prenume\_Fisa\_lichidare.pdf>
* <Nume\_Prenume\_Formular\_absolvent.pdf>
1. **Validarea înscrierii** de către secretariatul facultății

Înscrierea este validată de secretara programului de studiu la care studentul s-a înscris pentru susținerea examenului de disertație, dacă s-au încărcat toate documentele și acestea sunt lizibile.

În urma validării, studentul va primi pe e-mail mesajul „*V-ați înscris la Examenul de disertație, sesiunea septembrie 2021*”

**Etapa II – SUSȚINEREA EXAMENULUI DE DISERTAȚIE – activitate față-în-față**

**Transmiterea/ depunerea documentelor în vederea susținerii examenului de disertație**

**Perioada de transmitere** **a documentelor necesare susținerii** lucrării de disertație, pentru **toate programele de studiu**:

**7 – 8 septembrie 2021**

În ultima zi transmiterea on-line a documentelor se face **până la ora 1800**

1. **Documentele necesare** susținerii examenului de disertație, vor fi încărcate în Clasa de tutorat, la tema „*Susținerea examenului de disertație*”.

Se vor încărca următoarele documente:

1. Lucrarea de disertație elaborată conform standardelor Facultății de Biologie, în format pdf. În Lucrarea de disertație, după primele 2 pagini de gardă, înainte de Cuprins, se introduce Referatul Coordonatorului științific și Raportul de verificare a gradului de similitudine.
2. Raportul de verificare a gradului de similitudine, semnat și asumat de Coordonatorul științific, în format pdf. Din raportul de plagiat se extrag(e) paginile(a) în care sunt prezentate rezultatele finale ale verificării gradului de similitudine și pe care este în mod clar și eligibil trecut numele studentului. Aceste(astă) pagini(ă) este semnată de student și Coordonator științific și se salvează așa cum este menționat mai jos, la punctul (d).
3. Referat de apreciere a lucrării de disertație completat și semnat de Coordonatorul științific al lucrării, în format pdf. Studentul descarcă **Referat de apreciere a lucrării de disertație**, (în format pdf) îl completează în prima parte și-l trimite coordonatorului științific. Coordonatorul fiecărei lucrări de disertație completează documentulprimit de la student, îl semnează și îl transformă în pdf.
4. Pentru gestionarea adecvată a documentelor primite de la studenți şi cadrele didactice coordonatoare, acestea vor fi denumite după următorul format:
* <Nume\_Prenume\_Lucrare\_Disertație.pdf>
* <Nume\_Prenume\_Raport\_plagiat.pdf>
* <Nume\_Prenume\_Referat\_apreciere\_coordonator.pdf>
1. **Validarea documentelor**:
2. Documentele depuse de către fiecare student vor fi validate de către secretarul Comisiei de disertație de la programul de studiu la care candidatul s-a înscris.
3. În urma validării, studentul va primi pe e-mail mesajul „*Documentele depuse au fost validate și puteți participa la Examenul de disertație, sesiunea septembrie 2021*”
4. Lucrarea de disertație a fiecărui candidat va fi analizată de membrii Comisiei de disertație.
5. **Încărcarea prezentării lucrării de disertație**
6. Cu 2 zile înainte de susținerea lucrării de disertație, secretarul comisiei de disertație deschide, în Clasa de tutorat, o temă cu titlul „*Prezentarea lucrării de disertație în format PowerPoint*”.
7. Cu cel puțin 24 de ore înaintea începerii examenului de susținere a lucrării de disertație studenții încarcă prezentarea PowerPoint a lucrării de disertație.
8. Secretarul comisie de disertație verifică dacă prezentările PowerPoint au fost corect încărcate, se deschid și sunt eligibile.

**Susținerea examenului de disertație**

1. **Susținerea lucrării de disertație**
2. se va realiza **față-în-față** conform următorului program:

|  |  |  |  |
| --- | --- | --- | --- |
| Specializarea (în ordine alfabetică) | Data  | Sala | Interval orar |
| Biochimie și Biologie Moleculară (BBM) | 10.09.2021 | Sala 201 | Începând cu ora 1000 |
| Biochimie Clinică Aplicată (BioClinAp) | 10.09.2021 | Lab. Biochimie parter | Începând cu ora 1700 |
| Bioinformatică Medicală (BioInfoMed) | 10.09.2021 | Sala Master Neurobiologie | Începând cu ora 1200 |
| Biologie Medicală (BM) | 10.09.2021 | Sala 1 | Începând cu ora 1100 |
| Genetică Aplicată și Biotehnologie (GAB) | 10.09.2021 | Laborator Genetică B | Începând cu ora 1000 |
| Laborator Medical (LM) | 10.09.2021 | Laborator Microbiologie | Începând cu ora 1000 |
| Managementul Integrat al Capitalului Natural (MICN) | 10.09.2021 | Sala 101 | Începând cu ora 1000 |
| Microbiologie Aplicată și Imunologie (MAI) | 10.09.2021 | Laborator Microbiologie | Începând cu ora 1200 |
| Neurobiologie (Neuro) | 10.09.2021 | Sala Master Neurobiologie | Începând cu ora 900 |

1. Cu 1 zi înainte de începerea examenului de disertație, secretarul comisiei va introduce în clasa de tutorat programarea studenților.
2. Fiecărui student îi sunt alocate 15 min pentru susținerea lucrării, din care: 10 min prezentarea lucrării și 5 min întrebări din partea membrilor comisiei și celor prezenți în sală.
3. Prezentarea PowerPoint va fi realizată de către student de pe computerul/ laptop-ul care se găsește în sala în care se realizează susținerea publică a lucrării de disertație.
4. Condiții care trebuie respectate pe parcursul susținerii lucrării de disertație:
* Co-prezența în examen a cel puțin 3 candidați;
* Prezența a cel puțin 3 membri ai comisiei de disertație;

**Etapa III - AFIȘAREA REZULTATELOR LA EXAMENUL DE DISERTAȚIE**

1. Membrii comisiei stabilesc nota care se acordă studentului;
2. Secretarul comisiei completează notele în catalogul de susținere a examenului de disertație;
3. Membrii comisiei semnează catalogul de susținere a examenului de disertație;
4. Rezultatele fiecărui student vor fi transmise individual, din platforma Google classroom, în clasa de tutorat, de către secretarul comisiei de licență, la maximum 24 ore de la finalizarea examenului de disertație;
5. Secretarul comisiei va depune la secretariat documentele specifice susținerii examenului de disertație, în următoarele 2 zile de la finalizarea examenului de disertație.
6. Rezultatele obținute la probele orale nu pot fi contestate.

**Eliberarea Adeverinței de absolvire**

1. Adeverința de absolvire se eliberează după finalizarea examenului de disertație, de către secretara programului de studiu, conform programării realizate de secretariat.
2. Eliberarea Adeverinței de absolvire este condiționată de depunerea de către absolvent, într-un dosar plic, a următoarelor documente:
* Fișa de înscriere la examenul de disertație, sesiunea septembrie 2021 – se scoate la imprimantă și se semnează de către student
* Fișa de lichidare - – se scoate la imprimantă și se semnează de către student (fără semnături de la departamentele administrative ale universității).
* Cerere către Decan – se scoate la imprimantă și se semnează de către student, Pe această cerere, secretarul comisiei de disertație va menționa „*Am primit 1 exemplar din lucrarea de disertație*” și se va semna.
* Formularului electronic pentru colectarea datelor de contact ale absolvenților, prin QuestionPro – se scoate la imprimantă și se semnează de către student
* Certificat de naștere – în copie (dacă nu există la secretariat)
* Carte de identitate – în copie ( dacă nu există la secretariat)
* Certificat de căsătorie – în copie (dacă este cazul și dacă nu există la secretariat)
1. Adeverința de absolvire se eliberează doar atunci când secretara programului de disertație confirmă că studentul a depus toate documentele necesare absolvirii și a achitat toate datoriile către universitate (dacă este cazul).
2. Actele existente în dosarul studentului (diplome în original - bacalaureat/ licență/ master) vor fi eliberate în momentul depunerii dosarului de înscriere la examenul de disertație.

**Diverse**

1. Este interzisă modificarea formatului, structurii și conținutului documentelor tipizate, de tip pdf! Orice modificare a acestora atrage după sine invalidarea dosarului de înscriere la Examenul de disertație.
2. Lucrarea de disertație, în format tipărit, într-un exemplar, se depune la secretarul comisiei de disertație.
* În Lucrarea de disertație, după primele 2 pagini de gardă, înainte de Cuprins, se introduce Referatul Coordonatorului științific și Raportul de verificare a gradului de similitudine.
* Varianta tipărită a lucrării de disertație va fi păstrată în format tipărit în arhiva Departamentului în cadrul căreia a fost elaborată.
1. Pe perioada desfășurării Examenului de Disertație și după finalizarea acestuia dreptul de proprietate asupra documentelor Google și a celor pdf încărcate de studenți este al Secretariatului Facultăți de Biologie.
2. Toate documente de înscriere și susținere a examenului de disertație vor fi stocate în contul Drive specific deschis la Secretariatul Facultății de Biologie.
3. La documentele și informațiile stocate în contul Drive vor avea acces doar cei care au obligația legală să verifice respectarea procedurilor de susținere a Examenului de disertație și să analizeze calitatea activității desfășurate de membrii Comisiei de disertație.